વહેલી સવારે સાબરમતી નદીમાંથી એક મહિલાની લાશને ફાયરબ્રિગેડની રેસ્ક્યુ ટીમે બહાર કાઢી હતી તે સમયે હજારો માછલીઓને મૃત હાલતમાં નદીમાં હોવાના સામાચાર વાયુવેગે વિસ્તારમાં પ્રસરતા લોકોમાં કુતુહલ સર્જાતાં રિવરફ્રન્ટ ટ્રેક પર લોકો આવી ગયા હતા. મૃત માછલીઓને જોતાંની સાથે જ સ્થાનિકોએ નદીમાં જાળ નાખીને માછલી પકડવા માટેની લુંટફાટ મચાવી હતી. યેનકેનપ્રકારેણ નદીમાંથી માછલીઓ કાઢીને પોતપોતાને ઘેરે લઇ ગયા હતા. અંદાજે 3 કલાક કરતાં વધુ લોકોએ નદીમાં માછલીઓ લેવા માટે લુંટફાટ મચાવી હતી. નદીમાં ઔદ્યોગિક એકમનું એસિડવાળું પાણી નદીમાં છોડાતાં માછલીઓનાં મોત થયાં હોવાનું સામે આવ્યું છે.